जनप्रतिनिधिले तोकेको स्थानमा अधिकांस बजेट खर्च भएको उनको भनाई छ । कृषि कार्यक्रमका लागि खर्च गर्ने बजेट कहाँ कसरी छुट्टयाउने भन्नेमा प्रशासनका कर्मचारी अलमलमा परेको उनले गुनासो गरे । कृषिबाट दशै तिहार पछि मात्र प्राविधिक अधिकृत खटिने संभावना छ । आचार्यले तत्काल कर्मचारी खटाउन नसकेको प्रष्ट पारे । केहीको पेन्सन हुन लागेको, कोही जान नमान्ने, कोही बढुवा हुने क्रममा रहेकोले पठाउन ढीलाई भएको उनले बताए । ‘बजेट सिधै अर्थले पठायो, हामीलाई थाहै छैन’ आचार्यले भने, ‘जिल्लामा तालिमको बजेट छैन, यता आएका किसानलाई निरास बनाएर पठाएका छौं ।’ बिषादीको प्रयोग बारेको तालिम, बिउबिजन खरिद तथा अनुदान जस्ता कार्यक्रममा चाहेर पनि स्थानीय तहले काम गर्न नसक्ने उनले बताएका छन् ।
